|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: 8. | |
| UDŽBENIK: **Get to** **the Top 4** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 22.** | | ODELJENJE**:** | | DATUM**:** |
| Nastavna tema: | **Nowadays** | | | |
| Nastavna jedinica: | **In fashion** | | | |
| Tip časa: | obrada | | | |
| Cilj časa: | Usvajanje jezičkih sadržaja koji se odnose odeću i izražavanje dopadanja i nedopadanja prema određenim odevnim predmetima. | | | |
| Očekivani  ishodi: | Po završetku časa učenici će biti u stanju da u usmenoj i pismenoj komunikaciji:  - koriste vokabular koji se odnosi na odeću  - razumeju jednostavnije izraze koji se odnose na količinu i cenu  - pitaju i saopšte koliko nečega ima/nema, koristeći jednostavnija jezička sredstva  - koriste izraze *too/enough* u opisivanju predmeta. | | | |
| Međupredmetnekompetencije: | estetička, učenje, saradnja, komunikacija | | | |
| Oblik rada: | frontalni, individualni, rad u paru | | | |
| Nastavne metode: | demonstrativna, dijaloška, rad na tekstu, audio-lingvalna | | | |
| Nastavna sredstva: | udžbenik, CD, tabla | | | |
| Korelacija sa drugim predmetima: | srpski jezik i književnost, građansko vaspitanje | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | Nastavnik sa učenicima analizira rezultate testa sa prethodnog časa.  **Udžbenik 33. strana**  Nastavnik objašnjava izraz *Nowadays* i eventualne nepoznate reči, a zatim ističe sadržaj i ciljeve predstojeće nastavne teme pomoću odeljaka *In this module you will find* i *Objectives*. | | | |
| **Glavni deo:**  (30 minuta) | **Udžbenik 34. strana, 1 Vocabulary**  Nastavnik objašnjava izraz *in fashion*, a zatim postavlja učenicima pitanja vezana za temu časa.  *What clothes are in fashion?*  *What clothes do you usually wear?*  *What are your favourite clothes?*  *How often do you go shopping?*  *Do you go alone, with your parents/friends?*  Učenici imenuju odevne predmete sa slika, koji su im poznati, a nastavnik objašnjava ostale nepoznate reči. Učenici povezuju reči sa slikama, a zatim čitaju svoje odgovore. nastavnik pušta CD 1 (audio-zapis 31), kako bi učenici provežbali izgovor.  **2 Read**  **A)** Učenici posmatraju fotografiju koja prati tekst, a zatim biraju jedan od ponuđenih odgovora na pitanje *Which of the following do you think the girl on the left will wear?*  Nastavnik pušta CD 1 (audio-zapis 32), učenici slušaju i podvlače nepoznate reči u tekstu, koje nastavnik objašnjava i proveravaju tačnost svojih odgovora sa početka aktivnosti. Nastavnik dodatnim pitanjima proverava razumevanje pročitanog teksta:  *What’s in fashion? Jeans are in fashion.*  *What isn’t in fashion? Blouses aren’t in fashion.*  *What did Celia buy this morning? A pink top.*  *What is Angela going to wear tonight? A white skirt and a pink top / Celia’s pink top.*  Nastavnik deli učenike u parove i daje im dovoljno vremena da osmisle sličan dijalog, a zatim učenici glume pred razredom.  **B)** Učenici čitaju date rečenice i upisuju odgovarajuće slovo A ili C pored rečenice u zavisnosti da li se odnosi na *Angela* ili *Celia*. Sledi usmeno izveštavanje.  **Udžbenik 35. strana, 3 Grammar**  Nastavnik podstiče učenike da pročitaju primere u tabeli, a zatim na osnovu njih zajedno sa učenicima dolazi do zaključka kada se koriste *too* i *enough*. Nastavnik podstiče učenike da navedu svoje primere rečenica i upućuje učenike na *Grammar Reference* na 110. strani, a zatim učenici u paru dopunjuju rečenice odgovarajućim rečima. Sledi usmena provera odgovora.  **4 Listen**  Učenici imaju zadatak da slušaju četiri kratka dijaloga i da na osnovu slušanja upišu po jednu reč. Nastavnik pušta CD 1 ( audio-zapis 33), učenici samostalno rade zadatak, a zatim sledi usmena provera odgovora. | | | |
| **Završni deo:**  (10 minuta) | **5 Speak**  Učenici u parovima vode razgovor na temu mode i oblačenja, služeći se primerima u vežbanju. nastavnik prati tok aktivnosti i pomaže kada je neophodno, a zatim nekoliko parova učenika izvodi aktivnost pred razredom.  **Domaći zadatak:** Radna sveska 27. i 28. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |