|  |  |  |  |  |
| --- | --- | --- | --- | --- |
| PREDMET: **Engleski jezik** | | | Razred: 8. | |
| UDŽBENIK: **Get to** **the Top 4** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 47.** | | ODELJENJE**:** | | DATUM**:** |
| Nastavna tema: | **Stand by me** | | | |
| Nastavna jedinica: | **It’s an emergency!** | | | |
| Tip časa: | obrada | | | |
| Cilj časa: | Usvajanje jezičkih sadržaja koji se odnose na informacije u vezi sa hitnim slučajevima. | | | |
| Očekivani  ishodi: | Po završetku časa učenici će biti u stanju da u usmenoj i pismenoj komunikaciji:  - primenjuju vokabular vezan za hitne slučajeve  - razumeju uobičajene molbe i zahteve i reaguju na njih  - upute uobičajene molbe i zahteve. | | | |
| Međupredmetnekompetencije: | odgovorno učešće u demokratskom društvu, komunikacija, kompetencija za učenje, saradnja, odgovoran odnos prema zdravlju | | | |
| Oblik rada: | frontalni, individualni, rad u paru | | | |
| Nastavne metode: | dijaloška, rad na tekstu, demonstrativna, dramske aktivnosti, metoda praktičnih aktivnosti, audio-lingvalna | | | |
| Nastavna sredstva: | CD, tabla, udžbenik | | | |
| Korelacija sa drugim predmetima: | srpski jezik i književnost, ČOS | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (10 minuta) | Provera domaćeg zadatka.  Učenici prezentuju projekat o vremenskoj prognozi u našoj zemlji. Nastavnik prati, zapisuje najčešće greške koje su učenici imali i pohvaljuje ih.  **Udžbenik 71. strana**  Nastavnik ističe naslov teme u udžbeniku i podstiče diskusiju pitanjima:  *Have you ever helped anyone in need?*  *What was the problem?*  *What did you do?*  *How did you feel?*  Nastavnik čita odeljak *In this module you will find* i upoznaje učenike sa sadržajem nastavne teme, | | | |
| **Glavni deo:**  (25 minuta) | **Udžbenik 72. strana 1 Warm-up**  Nastavnik ističe naslov lekcije i ako je potrebno objašnjava reč *emergency*. Nastavnik uvodi učenike u temu časa pitanjem:  *What do you do in case of emergency?*  *Do you call the police?*  **A)** Nastavnik upućuje učenike u to koje službe pripadaju *emergency service* i nadovezuje se pitanjima iz uvodnog vežbanja:  *Do you know the emergency service number(s) in Serbia?*  *Have you ever had to call the emergency services?*  **B)** Nastavnik objašnjava da će učenici čuti dečaka koji zove hitnu pomoć i da nakon slušanja treba da odaberu sliku koja najbolje prikazuje datu situaciju. nastavnik pušta CD 2 (audio-zapis 23), a učenici zatim usmeno izveštavaju.  **2 Read**  **A)** Nastavnik upućuje učenike na sliku koja prati tekst i pita učenike šta je na njoj, a zatim i zašto je natpis *ambulance* napisan naopako. Nastavnik pita učenike pitanje iz uvodnog dela vežbanja, a zatim pušta CD 2 (audio-zapis 24). Ukoliko učenici imaju nepoznatih reči nastavnik ih zapisuje na tabli i objašnjava, a zatim postavlja učenicima dodatna pitanja vezana za tekst:  *During an emergency services call, what causes most delays? The caller is panicking and can’t give an address.*  *Who connects you to a call handler? An operator.*  *Why is your location more important than what’s wrong with the person? Because an ambulance is sent to an address, not to an injury.*  *What’s the most important information that should be given about the patient? The most important information is whether the person is conscious and talking.*  Nekoliko učenika čita delove teksta.  **B)** Učenici u paru čitaju naizmenično pitanja i odgovaraju na njih. Nastavnik prati tok aktivnosti i pomaže kada je neophodno. Sledi usmena provera odgovora.  **Udžbenik 73. strana, 3 Vocabulary**  Nastavnik objašnjava nepoznate reči, a zatim učenici u paru dopunjuju dijaloge ponuđenim rečima. Nastavnik zatim pušta CD 2 (audio-zapis 25), učenici slušaju i proveravaju odgovore. | | | |
| **Završni deo:**  (10 minuta) | **4 Speak**  Nastavnik deli učenike u parove. Učenik A otvara 101. stranu, a učenik B 104. stranu u udžbeniku. Učenici glume situaciju telefonskog razgovora sa službama pomoći. Nastavnik prati tok aktivnosti i pomaže kada je neophodno. Na kraju aktivnosti nekoliko učenika izvodi aktivnost pred razredom glumeći situaciju telefonskog razgovora.  **Domaćí zadatak:** Radna sveska 59. i 60. strana | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |